b'\n_START_ARTICLE_\nHenrik af Burgund\n_START_SECTION_\nBiografi\n_START_PARAGRAPH_\nI slutningen af det 11. \xc3\xa5rhundrede var Henrik af Burgund p\xc3\xa5 jagt efter eventyr i Hispania. Han k\xc3\xa6mpede mod maurerne sammen med Alfons 6. af Le\xc3\xb3n. I anerkendelse af hans indsat i Hispania gav kongen ham landet mellem floderne Minho og Mondego til len. Med denne gave fulgte en genoprettet titel som greve af Portugal. P\xc3\xa5 grund af den tidligere indehavers fors\xc3\xb8g p\xc3\xa5 at opn\xc3\xa5 uafh\xc3\xa6ngighed nogle \xc3\xa5r tidligere, var den blevet afskaffet. Henrik blev greve af Portugal, og Theresa, en af Alfons d\xc3\xb8tre, blev hans hustru._NEWLINE_I 1095 var grevskabet underlagt Kongeriget Galicien, som igen var underlagt Kongeriget Le\xc3\xb3n. I 1097 blev Portugal direkte underlagt Le\xc3\xb3n, men allerede fra de f\xc3\xb8rste \xc3\xa5r blev Henrik p\xc3\xa5virket af grevskabets herrem\xc3\xa6nd, som \xc3\xb8nskede uafh\xc3\xa6ngighed. Han frigjorde sig fra kongerigets overh\xc3\xb8jhed og udvidede sit land ved erobringer fra maurerne._NEWLINE_Hans s\xc3\xb8n og arving Alfons tog titel af konge af Portugal i 1139.'